**ПРОЕКТ НА**

**Д О Г О В О Р**

**№ ……….… / ……………….. год.**

**за извършване на дейности в ДГТ от Обект № ……… , отдели: ………………………..;**

Днес, …………….…… год. в с.Старо Оряхово., между:

1. ТП ДЛС Шерба, със седалище и адрес на управление: с.Старо Оряхово, обл.Варна, ул.Дунав №8 с Булстат 2016174120080, представлявано от инж. ………………………….…….. в качеството му на директор, и …………………………….………– ръководител счетоводен отдел, наричано по-долу за краткост **ВЪЗЛОЖИТЕЛ**, от една страна и

2. …………. „ ……………….. “, ЕИК: ……………. , със седалище и адрес на управление: с………….., общ…………., ул.“…………….“ № ……., представлявано от …………………… в качеството му на управител, наречен по-нататък за краткост **ИЗПЪЛНИТЕЛ** се сключи настоящия договор за следното:

**І. ПРЕДМЕТ НА ДОГОВОРА**

**1.1**. Настоящият договор се сключва на основание чл. 112, ал. 1, т. 2 предложение първо от ЗГ, във връзка с чл. 35, ал. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и Заповед № …………. / ………………… год. на Директора на ТП ДЛС Шерба.

**1.2**. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейността по ползване на дървесина в горски насаждения, намиращи се в общински горски територии – държавна и общинска собственост, от Обект № …….., в отдели **……………………..**, в района на дейност на ТП ДЛС Шерба, с предмет на изпълнение**: „Добив на дървесина– сеч, разкройване на сортименти по БДС, извоз до временен склад рампиране на добитата дървесина, товарене, транспортиране до ТИР станция и претоварване на дървесината“ съгласно Наредба №8/05.08.2011г. за сечите в горите, от годишния план за ползване от 2020 г. от горски насаждения, разположени ДГТ в района на дейност на ТП „ДЛС Шерба“.**

**1.3.** Срокове за издаване и предоставяне на писмено позволително за сеч, за започване, съответно приключване на сечта в насаждението.

**1.3.1**. Срокът за получаване на позволителното за сеч и сроковете за сеч и извоз за всяко едно насаждение от обекта посочено в **т. 1.2**, е както следва:

|  |  |  |  |
| --- | --- | --- | --- |
| Отдел, подотдел | Срок за получаване на позволителното за сеч до : | Срок за сеч до : | Срок за извоз до : |
|  | В 7-дневен срок, считано от датата на сключване на договора | 20.12.2020г | 20.12.2020г |

**1.3.2**. Изисквания към сортиментите, които следва да се добиват: да отговарят на приетия **БДС** – като дължината на сортимента се определя от Възложителя с нарочно възлагателно писмо преди започване на сечта за всеки подотдел.

**1.3.3**. Крайният срок на действие на договора е 3**0.12.2020 година.**

**1.4**. Страните са длъжни да спазват разпоредбите на нормативните документи за ползване на дървесината от горите.

**1.5**. ИЗПЪЛНИТЕЛЯТ представя по свой избор гаранция за изпълнение на договора в размер на **……………. лв.** ( 5% от достигнатата обща стойност за обекта), без включен ДДС, както следва:

**(а)** когато гаранцията е под формата на парична сума същата се внася по банков път по сметка на ТП ДЛС Шерба – **IBAN: BG: ................., BIC: ................., при Банка: ...............**

**(б)** когато гаранцията за изпълнение е под формата на учредена в полза на ТП ДЛС Шерба банкова гаранция, същата се представя в оригинал при сключване на договора.

**1.6.** Освобождаването на гаранцията за изпълнение се извършва в рамките на **десет (10) работни дни** след съставяне на констативни протоколи за освидетелстване на всички сечища в обекта (насажденията). ВЪЗЛОЖИТЕЛЯТ **не дължи** лихви за периода, през който средствата законно са престояли при него.

**ІI. ЦЕНИ И РАЗПЛАЩАНЕ**

**2.1**. Стойността за изпълнение на възложената дейност по ползване на дървесината от горски територии – държавна собственост, а именно **„Добив на дървесина– сеч, разкройване на сортименти по БДС, извоз до временен склад рампиране на добитата дървесина, товарене, транспортиране до ТИР станция и претоварване на дървесината“ съгласно Наредба №8/05.08.2011г. за сечите в горите, от годишния план за ползване от 2020 г. от горски насаждения, разположени ДГТ в района на дейност на ТП „ДЛС Шерба“** от обект № ……., е **…………… лв.** ( **………………………….** ) без включено ДДС и ………………….. лева с включено ДДС.

**2.2.** Изчисляването на еденичната цена за конкретен сортимент, който ще се добива и на цената за извършения подвоз (**товарене, транспортиране до ТИР станция и претоварване на дървесина)**се извършва на база процентното съотношение между договорената крайна цена и определената от ДЛС пределна цена за съответния обект .

**2.3.** При разлики между посочените в документациите за всеки обект и действително добитите количества, съгласно приемателните протоколи, заплащането ще се извършва на база действително добитите количества по договорената цена за един плътен кубически метър за дадения сортимент дървесина, определена по реда на **т. 2.1** от настоящия договор.

**2.4**. Цените за съответния сортимент за всеки един подотдел от насаждението са посочени в приложение № 2 към този договора.

**2.5**. Заплащането се извършва в рамките на **30 (тридесет) дни**, **след изготвяне** на предавателно-приемателни протоколи и **издаване** на фактура от страна на ИЗПЪЛНИТЕЛЯ.

**2.6**. Заплащането на услугата – **сеч, разкройване на сортименти по БДС , извоз до временен склад рампиране на добитата дървесина, товарене, транспортиране до ТИР станция и претоварване на дървесината**, ще се извършва след транспортиране на дървесината от съответния обект, съгласно издаден превозен билет и представена кантарна бележка от местопредаване /франко склада на купувача/ на дървесината.

**IІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**3.1. ВЪЗЛОЖИТЕЛЯТ** **има право да**:

3.1.1.Осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на изпълнителя при констатирани пропуски по изпълнение на възложената работа.

3.1.2.Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

а)Нарушения на Закона за горите (ЗГ) или свързаните с него подзаконови нормативни актове;

б)Неспазване изискванията на действащите стандарти за качество на дървесината (БДС/ЕN);

в)Неспазване на изискванията на Закона за здравословни и безопасни условия на труд (ЗЗБУТ);

г)Неспазване на противопожарните и други изисквания;

д)Форсмажорни обстоятелства по смисъла на §1, т.23 от допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.), наричана по - нататък „Наредбата“.

3.1.3.Спре временно извоза на дървесина от насажденията до временните складове при преовлажнени почви и условия, предразполагащи увреждане на горскитеизвозни пътища.

3.1.4.Спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.

3.1.5.Заявява писмено на ИЗПЪЛНИТЕЛЯ добиването на допълнителни специални асортименти дървесина.

3.1.6.Инициира с писмена покана приемането на извършената от ИЗПЪЛНИТЕЛЯ работа при налични количества дървесина на временен склад.

3.1.7.Поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.

3.1.8.Предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти дървесина за съответното насаждение.

3.1.9.Промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на т. 3.1.8, като заплати на ИЗПЪЛНИТЕЛЯ само действително извършената дейност.

3.1.10.Възложителят има право, при наличието на обективни причини, свързани с намаляване обема на търсенето и продажбите, временно, частично за определени дейности, или изцяло да спре действието на договора, без да дължи обезщетение за пропуснати ползи и неустойки за нанесени вреди, като заплати само извършената реално от Изпълнителя дейност.

**3.2.ВЪЗЛОЖИТЕЛЯТ** **e длъжен да**:

**3.**2.1. Предаде на ИЗПЪЛНИТЕЛЯ или оправомощено от него лице и в присъствието на регистрирания по чл. 235 от ЗГ му лесовъд маркирани за сеч и с положени на терена граници (съгласно Наредба № 8 от 2011г. за сечите в горите (ДВ, бр. 64 от 2011г.) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди началото на изпълнението на дейностите в съответствие с определения график по т. 4.2.15 и не по-малко от 3 (три) работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT е длъжен да предаде всички насаждения, включени в обекта, в 10-дневен срок от постъпване на искането.

3.2.2.Предаде позволителните за сеч и утвърдените технологични планове за добив на дървесина за всички насаждения включени в обекта, едновременно с подписване на предавателно- приемателните протоколи по т.3.2.1. В технологичния план да се посочат и отбележат местата за зареждане и съхранение на гориво-смазочните материали, както и мястото за временно събиране на битовите и неорганичните отпадъци, преди извозването им до контейнерите за сметосъбиране и/или определените депа за битови отпадъци. Същото се отбелязва и в Карнет-описа за маркиране на насажденията.

3.2.3. Осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.

3.2.4. Следи за правилното провеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно е БДС, като и за недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки.

3.2.5. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

3.2.6. Осигури свой представител за приемане на действително добитото и извозено на временен склад количество дървесина, в 3 (три)-дневен срок след отправена от ИЗПЪЛНИТЕЛЯ писмена покана или не по-малко от веднъж месечно при добита дървесина на временен склад, за което се подписва двустранен предавателно-приемателен протокол. На база на същия ИЗПЪЛНИТЕЛЯТ издава фактура.

3.2.7. Заплати на ИЗПЪЛНИТЕЛЯ извършената работа в срок не по-късно от 30 (тридесет) дни от датата на представяне на издадена от него фактура, в размер и по начин, уговорени в договора.

3.2.8. Разглежда и утвърждава, при установена необходимост, предложени от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.

3.2.9. Уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на §1, т.23 от допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.

3.2.10. Освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.

3.2.11. Удължи срока на договора, в случай, че е наложил временно спиране на дейността на основание т.3.1.2, б.“д“, 3.1.3 и 3.1.4, с времето, за което е наложено преустановяване на дейността.

3.2.12. Да следи и контролира изпълнението и прилагането на „Плана за управление на отпадъците в горите на ТП „ДЛС Шерба“.

3.2.13. Да проведе инструктаж на работниците, назначени от ИЗПЪЛНИТЕЛЯ при предаване на обекта по всички изисквания, съгласно „Процедура за първоначален и периодичен инструктаж при провеждане на горскостопански дейности на територията на ТП ДЛС Шерба“. Проведения инструктаж се отразява в стандартен формуляр (образец).

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**4.1.ИЗПЪЛНИТЕЛЯТ** **има право да**:

4.1.1.Изисква приемането на възложената работа в договорените срокове.

4.1.2.Получи договореното възнаграждение в размера и в сроковете, уговорени в договора.

4.1.3.Получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).

4.1.4.Поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите до отстраняването на несъответствията.

4.1.5.Заменя подизпълнителите си, ако предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.

4.1.6.Заяви писмено промяна на одобрените от ВЪЗЛОЖИТЕЛЯ технологични планове за добив на дървесина от насажденията, включени в обекта

4.1.7.Откаже да добие допълнително заявените от ВЪЗЛОЖИТЕЛЯ специални асортименти дървесина.

**4.2.ИЗПЪЛНИТЕЛЯТ** **е длъжен да:**

4.2.1.Осигури присъствието на служителя си, регистриран за упражняване на частна лесовъдска практика в следните случаи:

4.2.1.1.за подписване от негова страна на предавателно-приемателните протоколи за предаване на насажденията, преди започване изпълнението на дейността във всеки един подотдел;

4.2.1.2.за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на дейностите в съответствие с определения график по т. 4.2.15 и минимум 3 (три) работни дни преди започване на сечта;

4.2.1.3.при извършване на проверки от компетентни органи, след уведомяване за предстоящи такива;

4.2.1.4.при освидетелстване на сечищата и съставянето на протоколи за това.

4.2.2.Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.

4.2.3.Представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността. Както и да осигури присъствието на своите работници за провеждането на начален инструктаж от служители на ТП „ДГС Цонево“, съгласно изискванията на НАРЕДБА № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд и Правила за здравословни и безопасни условия на труд в горските територии, Обн.-ДВ, бр.38 от 10.05.2019 г.

4.2.4.Извърши качествено възложените дърводобивни дейности, извоз на дървесина и дейностите по **товарене, транспортиране до ТИР станция и претоварване на дървесината**, в сроковете, на местата, по начин и ред, определени в съответното позволително за сеч, карнет-описа и технологичния план, както и да почисти сечищата по указаните в позволителните за сеч начини и в определените в тях срокове.

4.2.5.Присъства лично или да осигури свой упълномощен представител за приемане на добитата на временен склад дървесина и извършените дейности по **товарене, транспортиране до ТИР станция и претоварване на дървесината**, за което се изготвя и подписва двустранен предавателно-приемателен протокол за приемане на извършената работа.

4.2.6.Отсича само определените за сеч дървета по цялата площ от насажденията в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.

4.2.7.Направи за своя сметка предвидените в технологичния план извозни пътища.

4.2.8.Поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на Наредба № 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр.21 от 2013г.) и други нормативни актове, като за целта спазва и следните изисквания:

4.2.8.1.на технологичните планове и указанията на служителите на ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;

4.2.8.2.при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ДЛС, както и при други предпоставки, които допринасят за допускане на повреди от ерозия и уплътняване на почвите;

4.2.8.3.да изгражда за своя сметка подходи, необходими за усвояване на дървесината в насажденията, съгласно технологичния план, като съхранява и опазва създадените горски пътища до обекта, където се извършва сечта и извоза.

4.2.8.4.да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.

4.2.9.Разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината БДС.

4.2.10.Добива допълнително заявените от ВЪЗЛОЖИТЕЛЯ специални асортименти дървесина, при постигнато споразумение.

4.2.11.Не допуска нараняване на стоящия дървостой по време на извършване на дейността по добив и извоз на дървесината.

4.2.12.Спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.

4.2.13.Не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

4.2.14.Не предоставя на трети лица извършването на добива на дървесината, включена в насажденията, предмет на договора, с изключение на посочените от него подизпълнители.

4.2.15.Предава изпълнението на възложената работа по тримесечия и минимални количества, както следва:

|  |  |  |  |  |  |  |
| --- | --- | --- | --- | --- | --- | --- |
| **Обект №** | **Отдел, подотдел** | **ТРИМЕСЕЧИЕ** | | | | **Общо** |
| **I** | **II** | **III** | **IV** |
|  |  |  |  |  |  |  |
| **I** | 1196 г, 413 а, 413 в, 373 а, 387 д, 1218 ж, 1206 б, 1090 з, 1217 ч1, 1087 а, 1087 б, 3 и, 8 л, 9 б, 9 г, 39 з | 625 | 625 | 625 | 625 | **2500** |
| **II** | 1215 c | 163 | 163 | 163 | 163 | **652** |
| **III** | 1077 н , 40 в, 152 б, 116 у, 61 б, 1 а, 3 б, 68 б, 154 б, 1098 и, 36 г, 43 в, 1105 л | 624 | 624 | 625 | 625 | **2498** |

а) Не се считат за неизпълнение на графика случаите, когато за съответното тримесечие са добити по-малко от определените в графика минимални количества, но тази разлика е компенсирана с добита в повече дървесина през предходното тримесечие, включително и в случаите, когато общото количество дървесина добито към момента по всички действащи договори , сключени между Изпълнителя и ТП ДЛС Шерба съответства на общото количество, което е следвало да се добие по график за цялото стопанство, съгласно обобщена справка ежемесечно за изпълнение на всички действащи договори на Изпълнителя.

4.2.16 Не се считат за неизпълнение в графика случаите, когато в 7-дневен срок от приключване на съответното тримесечие се установи, че са налице основателни причини за забавяне изпълнението на договорените минимални количества от страна на Изпълнителя. В тези случаи, Изпълнителят е длъжен да уведоми Възложителя писмено в посочения седмодневен срок за причините, довели до неизпълнението, и в случай че същите са основателни страните подписват допълнително споразумение, с което уреждат настъпилите промени в графика по т. 4.2.15 от настоящия договор

4.2.17.Постави информационни табели по образец в насажденията, в които се извършва добив на дървесина, на основание чл.52, ал.5 от Наредбата, както и информационни табели (предупреждение за водене на сеч в началото и края на сечището, табела указваща обособено място за зареждане с ГСМ и извършване на ремонтни дейности на БМТ, табела за отпадъци, обозначителна табела – образец по чл.29, ал.1 от НКОГТ) в обекта **преди издаване** на позволителното за сеч. По пътищата, които осигуряват **достъп до действащи** сечища в обекта **да се поставят предупредителни** табели.

4.2.18.Спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

**4.2.19.**При извършване на мероприятията по сечта, разкройването и извоза на добитата дървесина до временен склад, ИЗПЪЛНИТЕЛЯТ **е длъжен да спазва изискванията по охрана и безопасност на труда**, установени в разпоредбите на Правилника за здравословни и безопасни условия на труд в горите, Правила за здравословни и безопасни условия на труд в горските територии, Обн.-ДВ, бр.38 от 10.05.2019 г., ЗГ, Наредба № 8 от 5 Август 2011 г. за сечите в горите; Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр.96 от 06.12.2011г., в сила от 06.12.2011г.; изм. и доп., бр.90 от 16.11.2012г.), ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999г. за минималните изисквания за здравословни и безопасни условия на труд на работните места и при използване на работното оборудване, както и другите нормативни актове уреждащи дейностите по ползване на дървесината, като осигури на работниците лични предпазни средства с определено качество, съгласно тръжните условия и спази следните изисквания:

**(а)** В подписаните между него и работниците трудови договори, да бъде установено и регламентирано, като двустранно задължение, спазването на здравословните условия на труд и техниката за безопасност за работа в горските територии;

**(б)** да осигури на работниците – ползващи преносима горска техника (БМТ), **лични предпазни средства (ЛПС)**, които да отговарят на изискванията на българското законодателство, съгласно ЗЗБУТ, Наредба №3 от 19.04.2001г. за минималните изисквания за безопасност и опазване на здравето на работещите при използване на лични предпазни средства на работната място, Правилник за здравословни и безопасни условия на труд в горите и Правила за здравословни и безопасни условия на труд в горските територии, Обн.-ДВ, бр.38 от 10.05.2019 г., което да включва: защитен панталон с вложки за защита от срязване, оборудвани **предпазни каски** (в срок на годност) с антифони, предпазител за очите (визир), жилетки със сигнален цвят или работно яке със същия цвят, обезопасени обувки (със стоманена пластина над свода на стъпалото-тип „бомбе”), както и средства за **първа помощ** (полева аптечка на работния обект).

На останалите работници в обекта ползващи **трактори, самоходна горска техника и прикачен инвентар** да осигури каски и жилетки със сигнален цвят или работно яке със същия цвят и обезопасени обувки;

**(в)** да провежда начален, ежедневен, периодичен, а при необходимост и извънреден инструктаж на работниците, относно правилата за техника на безопасност и хигиена на труда, което се удостоверява, че е извършено, чрез **Книга за инструктаж.**

**(г)** да спазва изискванията на Наредба №8 от 11.05.2012г. за условията и реда за защита на горските територии от пожари, съгласно чл.136 и сл. от ЗГ, като:

– инструктира работниците за спазване на изискванията за противопожарна охрана;

– инструктира работниците за действия при критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

**(д)** да организира дейността по добив и извоз на дървесината в обекта по начин и в срокове, съгласно посочените в техонологичния план и в позволителното за сеч за съответния подотдел, при спазване на изискванията за **безопасно** провеждане на лов, дейностите по добив на недървесни продукти, както и за **безпрепятствено** протичане на сезонния размножителния период на дивеча в обособените местообитания за сватбуване и токовищата.

**4.2.20.**За времето на действие на договора ИЗПЪЛНИТЕЛЯТ **се задължава,** в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр.28 от 1995г., в сила от 10.08.1995г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното:

**(а)** да определи места за бивакуване, след съгласуване с ДЛС;

**(б)** да осигури на работниците и техните семейства, които нощуват в горската територия, подходящи условия за сън, чиста питейна вода и изграден сух санитарен възел;

**(в)** да изхвърля на **регламентирани сметища** **битовите и недървесни отпадъци** и след работно време да ги извозва до **контейнерите за смет в населените места;**

**(г)** да изхвърля на **регламентирани сметища** всички **химични** и **гориво-смазочни** отпадъци и използвани средства за **абсорбирането им**, където същите да се изнасят, и да предотвратява изхвърлянето им **в контейнерите за смет в населените места**;

**(д)** да зарежда с ГСМ и извършва ремонтни дейности на бензиномоторните триони (БМТ) на определените за това места, като същите разполагат със средства за абсорбиране на гориво-смазочни материали и при изливане на резервоари;

**(е)** да използва биологично разграждащо се масло за смазване на веригите на БМТ.

**4.2.21.**да **познава** и **спазва** стандарта за **горска сертификация**, като съблюдава всички допълнителни изисквания по отношение на горите с висока консервационна стойност.

**4.2.22.да използва,** за изпълнението горскостопанската дейност, **мобилна и самоходна горска техника и прикачен инвентар в добро техническо и изправно състояние**, което включва:

**(а)** техническа изправност до степен, която да не позволява изтичане на масло и гориво;

**(б)** използваната техника да е оборудвана със средства за абсорбиране на ГСМ-продукти, съгласно **стандарта за горска сертификация;**

**(в)** използваната техника да е оборудвана с годни пожарогасители и комплектувани аптечки за първа медицинска помощ;

**(г)** използва техника и технологии, които в минимална степен нарушават растителната и почвена покривка и пътната инфраструктура.

**4.2.23.**ИЗПЪЛНИТЕЛЯТ е длъжен, за срока на изпълнение на договора, да поддържа в реална наличност декларираната от него преносима техника, **трактори, самоходна горска техника и прикачен инвентар** и други изисквания на ВЪЗЛОЖИТЕЛЯ, въз основа на които е избран за ИЗПЪЛНИТЕЛ.

**4.2.24**.ИЗПЪЛНИТЕЛЯТ е длъжен, за срока на изпълнение на договора, да допуска до работа само физически лица, които са назначени при него на трудов договор, съгласно КТ, и които притежават необходимата професионална квалификация, съгласно чл.225 от ЗГ.

**4.2.25**.Да изпълни с **„грижата на добър стопанин“** мероприятията по изпълнението на дейностите, съгласно технологичните планове, действащите нормативни актове и в сроковете посочени в позволителните за сеч.

**4.2.26**. С издаване на позволителното за сеч и подписване на протокол за приемане на насаждението от обекта, последните се предават на ИЗПЪЛНИТЕЛЯ. От момента на предаването на насажденията върху ИЗПЪЛНИТЕЛЯ преминава и отговорността по осъществяване на противопожарната охрана и охраната срещу неправомерна сеч в насаждението.

**4.2.27**.Регистрираният лесовъд, на когото е издадено позволително за сеч, носи **отговорност** и **упражнява контрол** по извършването на добива на дървесина до **освидетелстване на сечището**, съгласно чл. 108, ал. 3 от ЗГ. Лесовъдът спазва изискванията на чл. 47 и чл. 48 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, съгласно чл. 61 от същата Наредба.

**4.4.28.** при констатирани нередности по изпълнение на дейността от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите в срока, посочен в настоящия договор, като разходите са за негова сметка.

**4.4.29**. В случай, че Изпълнителят е заявил ползване на подизпълнител при осъществяване дейностите предмет на договора , подизпълнителят има задълженията на изпълнителя по точки от  **т. 4.1.** до **т. 4.4.28.** от настоящия договор, като двамата отговарят солидарно пред Възложителя за изпълнението му

**4.4.30.** При възникнала необходимост от промяна на подизпълнителя, в случаите когато предметът на договора се извършва с такъв, Изпълнителят е длъжен да предостави на възложителя в срок до 3 (три) календарни дни информацията и документите по чл.35 ал. 5, т.3 и по чл. 18, ал. 1, т. 1 - 3 от Наредбата. За извършената промяна на подизпълнителя, страните по договора подписват допълнително споразумение.

**V. САНКЦИИ И НЕУСТОЙКИ**

5.1.Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.

5.2.ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по договора, в следните случаи:

5.2.1.по т.3.2.1. до 3.2.3. – неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си;

5.2.2.по т.3.2.6. – неустойка в размер на 10 на сто от стойността на услугата за добива на неприетата отсечена и извозена на временен склад дървесина;

5.2.3.За неспазване на определения срок по т.3.2.7. – неустойка в размер на законната лихва върху дължимата сума за срока на просрочието.

5.3.ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

5.3.1.по т.4.2.1. – неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;

5.3.2.по т.4.2.8. – неустойка в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

5.3.3.по т.4.2.9. – неустойка в размер, равен на 30 на сто от стойността на услугата за добива на тази дървесина;

5.3.4.по т.4.2.15. – неустойка в размер, равен на 20 на сто от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.

5.4.За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по–високият размер на вредите бъде установен по съдебен ред.

5.5.ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

**VI.ПРЕКРАТЯВАНЕ НА ДОГОВОРА**

6.1.Договорът се прекратява:

6.1.1.с изтичане срока на договора

6.1.2.по взаимно съгласие на страните, изразено в писмена форма;

6.1.3.с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

6.2.ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

6.3.ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

6.4.ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

6.5.Дейността се извършва от подизпълнители, които не отговарят на изискванията на чл. 18 от Наредбата;

6.6.В случаите по т.3.1.2, б.“а“ до б.“г“;

6.7.При отказ от страна на ИЗПЪЛНИТЕЛЯ да извърши добива на дървесина, в случаите на т.3.1.9 от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.

6.8.С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на §1, т.23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ реално добитите количества дървесина, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

6.9.ВЪЗЛОЖИТЕЛЯТ **може** да прекрати договора с едностранно писмено уведомление, без да дължи обезщетение за пропуснати ползи, в следните случаи:

6.9.1.За виновно неизпълнение на графика за добив по т.4.2.15.

6.9.2.ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.

6.10. Договорът може да бъде прекратен незабавно и едностранно от страна на ВЪЗЛОЖИТЕЛЯ с писмено уведомление, без да дължи обезщетение за пропуснати ползи и неустойки за нанесени вреди при наличие на хипотезата **т. 3.1.10** от настоящия договор.

6.11.ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни задължението си:

6.11.1.по т. 3.2.1. и 3.2.2.;

6.11.2.по т. 3.2.3. - в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

# **VII. СЪОБЩЕНИЯ**

**7.1**. Всички съобщения и уведомления, включително и за прекратяване на договора, ще се извършат в писмена форма, по факс или e-mail на адреса на страните.

**7.2**. При промяна на адреса за кореспонденция на някоя от страните по договора, същата е длъжна в седем дневен срок да информират ответната страна.

**7.3**. Адресите за кореспонденция на страните са както следва:

**7.3.1** За ТП ДЛС Шерба, с.Старо Оряхово, обл.Варна, ул.Дунав №8 тел . 05141 2358, e-mail : dls.sherba@dpshumen.bg..

7.3.2. За ................, ........................., тел..................., e-mail ..................

**VIII. ЗАКЛЮЧИТЕЛНИ РАЗПОРЕДБИ**

8.1. Настоящият договор влиза в сила от датата на подписването му от страните.

8.2. Настоящият договор може да бъде изменян по взаимно съгласие между страните, изразено в писмено споразумение-анекс.

8.3. За неуредените в договора случаи се прилагат разпоредбите на българското законодателство.

8.4. Възникналите спорове, относно изпълнението, неизпълнението или тълкуването на настоящия договор се решават, чрез преговори и взаимно съгласие между страните, изразено в писмено споразумение, а когато такова липсва спорът се решава от компетентен съд.

Приложение № 2 е неразделна част от настоящия договор.

Настоящият договор се състои от …….. страници, изготви се и се подписа от страните в два (2) еднообразни екземпляра – по един за всяка от страните, като всеки екземпляр е със силата на оригинал.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

Директор ТП ДЛС Шерба

……………………………. ……………………..

(инж.................) (........................)

Р-тел счетоводен отдел .

……………………………….

(.....................)

*Изготвил и съгласувал:*

*..................*

*Одобрич:*

…………………………………………..